Poul Harboe-Christensen

Poul Søltoft Harboe-Christensen, (16. januar 1879 i Odense - 26. marts 1907 i Manhattan County, New York) var en dansk forfatter og atlet, løber.

Liv og karriere 
Harboe-Christensen emigrerede til USA med sin mor Ane Christensen, da han var næsten to år gammel, og boede sin barndom i New York og blev amerikansk statsborger. Han kom tilbage til Danmark sidst i 1890'erne og bosatte sig i København, hvor han løb for Østerbro-klubben Københavns FF. Han vandt kun 19 år gammel den svenske Dicksonpokal i 1898 og bronze ved det danske mesterskab samme år på 1 engelsk mile på tiden 4:58,6. Samme år vandt han også uden for konkurrencen det norske mesterskab på 1500 meter på tiden 4:20,8.
En tid som aldrig blev anerkendt som dansk rekord trods at den var bedre end Axel Valdemar Hansens rekord på 4:35,0 sat samme år. Harboe-Christensens tid var også bedre en de tre anerkendte rekorder som Kjeld Nielsen, Randrup Lindholt og Carl Jensen satte. Harboe-Christensens tid blev først overgået i 1911 da Oluf Madsen løb på 4:19,4. Men Harboe-Christensen fik en plads i rekordbøgerne da han 1898 forbedrede klubkameraten Peter Sørensens danske rekord på 2 engelske miles med 6,6 sekunder til 10:32.4, rekorden stod i to år til Peter Hansen, fra Odense GF forbedrede den.

Som forfatter brugte han navnet Paul Harboe. Han debuterede som forfatter 1900 med novellesamlingen In The Narrow Path og to år efter kom romanen The son of Magnus. Han skrev alle sine egne værker på engelsk og på forlag i New York, hvilket medførte at han gjorde flere rejser frem og tilbage over Atlanten. Han skrev også flere litterære artikler i tidskifterne The Bookman, The Outlook og Theatre Magazine. I 1904 mødte han den russisk (Łódź) fødte jødiske skuespillerinde Malka Feige “Florence Malvini” Ceitlin og de blev gift, men hun døde allerede 7. september 1905 efter at hun 14. august havde født deres datter, som bare overlevede nogle timer. Paul Harboe var på rejse i Europa da dødsfaldene hænde.
Kort efter blev han gift med den svenske skuespillerinde Gabrielle Tavaststjerna født Kindstrand (1868-1946) enke efter den finske forfatter Karl August Tavaststjerna. Efter hans død indgik hun 1900 ægteskab med Raymond de Veldegg, de blev skild. Ægteskabet med Paul Harboe, var hendes tredje. Sammen skrev de Människornas vägar på svensk og udgav i 1905 bogen i Helsingfors. De bosatte sig en kort tid på Missionshotellet Hebron i Helgolandsgade 4 i København inden de flyttede til New York og bosatte sig i december 1905 på 52 West 12th Street i bydelen Greenwich Village på Manhattan , hvor han døde af en bristet blindtarm i marts 1907 kun 28 år gammel. Han var da netop blevet klar med sit sidste værk A Child's Story Of Hans Christian Andersen, en børnebog om den unge H.C. Andersens liv som blev udgivet efter Harboes død. Ved hans begravelse i New York blev ligtalen holdt af den hollandsk-amerikanske poet Leonard van Noppen. Gabrielle blev i Amerika i over ti år og gifte sig igen i 1910 med udgiveren i New York Horatio Shafe Kraus.

Danske mesterskaber 
  1898 1 mile

Personlige rekorder 
 1500 meter: 4:20,8 Skansemyren idrettsplass, Bergen, Norge 1898 (Bedste danske tid 1898-1911, men aldrig godkendt som dansk rekord)
 1 engelsk mile: 4:54.4 Stockholm, Sverige 1998
 2 engelske miles: 10:32.4 1898 (Dansk rekord 1998-1900)

Bibliografi 
Paul Harboe skrev alle sine egne værker på engelsk og er ikke oversat til dansk.
 In The Narrow Path - Kessinger Publishing, 1900  Kan læses her
 The son of Magnus - New York: J. F. Taylor & Company, 1902  Kan læses her
 Four Representative Literary Critics - Georg Brandes - The Outlook pp. 852–854 , December 3, 1904
 Danish Writers of Fiction - The Bookman pp. 333–339 , December 1904
 The Real Henrik Ibsen - Theatre Magazine januar 1905
 Människornas vägar - Skivet med Gabrielle Tavaststjerna, Helsingfors : Söderström, 1905. Series: Söderströms 9 marks böcker, 3. ISBN kr14172240
 Silhouettes of some Swedish writers - The Bookman, October 1906, pp. 143–150 Kan læses her
 Johannes Schlaf on Walt Whitman 1906
 King Oscar of Sweden - The Outlook, January 19, 1907, pp. 119–121 Kan læses her
 A Child's Story Of Hans Christian Andersen - Kessinger Publishing, 1907  (udgivet efter hans død) Kan læses her

Svensk litteratur i engelsk oversættelse 
 "The Little Postilion" af Sophie Elkan
 "The Lion" af Per Hallström

Eksterne henvisninger 
 Københavns Idræts-Forening – Københavns Fodsports-Forening 24. oktober 1942 50 Aar. Udgivet i anledning af Københavns Idræts Forenings 50 års jubilæum 24. oktober 1942. Chr. Christiansens bogtrykkeri, København. 1942.
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992 s. 31.
 American Fiction, 1901-1925: A Bibliography
 Paul Harboe - Open Library

Referenser 

Mellemdistanceløbere fra Danmark
Atleter fra Københavns IF
Dansk-amerikanere
Personer fra Odense
Faglitterære forfattere fra Danmark
Romanforfattere fra Danmark
Novelleforfattere fra Danmark
Børnebogsforfattere fra Danmark
Biografiforfattere fra Danmark
Mandlige forfattere i det 20. århundrede
Oversættere fra Danmark
H.C. Andersen
Engelsksprogede forfattere
Forfattere fra USA
Faglitterære forfattere fra USA
Skønlitterære forfattere fra USA
Romanforfattere fra USA
Novelleforfattere fra USA
Børnebogsforfattere fra USA
Biografiforfattere fra USA
Oversættere fra USA
Danskere i 1890'erne
Danskere i 1900'erne